Palestinska samouprava

</div>

Palestinska nacionalna samouprava (PNA ili PA;  As-Sulta Al-Wataniyya Al-Filastiniyya  Harashut Hafalastinit) je upravna organizacija koja nominalno upravlja dijelovima Zapadne Obale i cijelim Pojasom Gaze (koji zajedno čine Palestinske Teritorije). 

Palestinska nacionalna samouprava je ustanovljena 1994, u skladu sa Sporazumima iz Osla između Palestinske oslobodilačke organizacije (PLO) i izraelske vlade, kao prijelazno tijelo u petogodišnjem periodu tokom kojeg su se morali provesti konačni pregovori između dvije strane. Prema Sporazumima, Palestinska samouprava je trebala imati nadzor nad sigurnosnim i civilnim poslovima u palestinskim urbanim područjima (koje se navode kao "Oblast A"), te samo civilni nadzor nad palestinskim ruralnim područjima ("Oblast B"). Ostatak teritorija (uključujući izraelska naselja, oblast doline Jordana, te ceste koje spajajau različite palestinske zajednice) su trebale ostati pod isključivim izraelskim nadzorom ("Oblast C"). 

Važno je napomenuti kako se Palestinska samouprava razlikuje od PLO-a. PLO, a ne PNA uživa međunarodno priznanje kao organizacija koja predstavlja palestinski narod. (Također treba uzeti u obzir da palestinska dijaspora, koja živi Zapadne Obale i Gaze, te čini većinu Palestinaca, ne može sudjelovati na izborima za tijela PNA.) PLO pod nazivom "Palestina" ima promatrački status u Ujedinjenim narodima (UN) od 1974. Nakon što je godine 1988. proglašena Palestinska deklaracija o nezavisnosti, predstavništvo PLO u UN je preimenovano u predstavništvo Palestine. PLO, a ne PA, je od 1998. bez prava na glas sudjelovala u debatama u Općoj skupštini, te bila priznata od Izraela kao jedini legitimni predstavnik palestinskog naroda u pregovorima koji su doveli do Sporazuma iz Osla.

PNA je u prošlosti dobijala izdašnu financijsku pomoć od Evropske Unije isto kao u nešto manjoj mjeri od SAD (otprilike 1,000.000.000 US$ u 2005), ali su obje suspendirale svaku direktnu pomoć 7.4. 2006 (kao što su zaprijetile 2006), (slijedeći kanadsku odluku od 29.3. 2006 da prekine svu pomoć) kao rezultat pobjede Hamasa na parlamentarnim izborima.

Međunarodni aerodrom Gaza je bio sagrađen od strane PA u gradu Rafahu, ali je radio samo u kratkom periodu prije nego što je srušen od strane Izraela nakon izbijanja Intifade Al-Aqsa godine 2000. Pomorska luka je također bila građena u Gazi, ali nikada nije dovršena.

PA ima vlastite uniformirane oružane formacije koje po različitim izvorima broje između 40.000 i 80.000 regruta  opremljenih s nekoliko oklopnih automobila, a ograničeni broj nosi automatsko oružje. Službeno nazvane "policijom", često ih se optužuje za kršenje Sporazuma iz Osla koji je ograničavaju na 30.000 regruta.

Većina Palestinaca za život ovisi o pristupu izraelskom tržištu rada. 1990-ih Izrael je počeo zamjenjivati Palestince sa stranim gastarbajterima. Za njih se otkrilo da su korisni kao sredstvo za ograničenje ovisnosti o Palestincima kao izvor jeftine radne snage, često navođenom kao sigurnosni problem. To je pogodilo palestinsku privredu, posebno u Pojasu Gaze, gdje se 60% stanovništva nalazi ispod linije siromaštva prema navodima CIA World Factbooka.

Izvori

Vanjske veze 

Vlada
 Palestinian National Authority official site
 The Palestinian Legislative Council (Arabic)
Opće informacije
 Better World - Israel and Palestine - link collection
 Columbia University Libraries - Palestine directory category of the WWW-VL
 Open Directory Project - Palestinian Territory Government  directory category
 Yahoo! - Palestinian Authority directory category
 Council on Foreign Relations - Palestinian Authority
 British Foreign & Commonwealth office - Palestine National Authority
Ostalo
 PA President Yasser Arafat memorial site
 Israeli Institute for Combatting Terrorism - The Palestinian Security Services: Between Police and Army 
 MEMRI - Daily Life in the Palestininian Authority
 MEMRI - Special Dispatch / Inquiry and Analysis Series for Palestinian Authority
 Understanding the Palestinian Movement An HIR series
 The 'Intra'fada  or 'Chaos of the Weapons', An Analysis of Internal Palestinian Violence by the Palestinian Human Rights Monitoring Group
 The Palestinian Security Services: Between Police and Army  Mideast Review of International Affairs  Volume 3, No. 2—June 1999
 US-Israel.org - Palestinian Authority Threatens Cameraman Prevents Broadcast of Palestinians Celebrating Attack on U.S. (September 11-13, 2001)
 Israeli Intelligence - Peace Against Truth: When Peace Movements Reinforce Evil On funding sources of uses by the Palestinian Authority and PLO
 Jerusalem Post - Engineering civilian casualties (registration required) (reprint free access)
 China Daily - Mediators Tell Palestinians to Reform or Lose Aid 
 Daily Star - Time has come for a long, hard look inside the Palestinian Authority  (Lebanese Daily Newspaper )
 The EU's new Palestine dilemma by Khaled Diab 

Politika Palestine